Thestios

Thestios alebo Testios (starogr. Θέστιος – Thestios, ) je v gréckej mytológii aitólský kráľ, syn kráľa Agénora, alebo boha vojny Area. 

V mýtoch nie sú uvedené žiadne jeho hrdinské činy ani zásluhy, pýši sa však svojimi potomkami.
So svojou manželkou EurythemidouApollodoros, Bibliotheca, 1,7,10. boli rodičmi dcér Hypermnéstry, Althaie, matky hrdinu Meleagra a dcéry Lédy, ktorá bola matkou bratov Kastora a Polydeuka a sestier Klytaimnéstry a krásnej Heleny, kvôli ktorej vypukla Trójska vojna. Mali aj štyroch synov Pléxippa, Euippa, Ifikla a Eurypyla, ktorí sa však v mýtoch ničím významným nevyznamenali.

Kráľ Thestios poskytol útočisko Tyndareovi zo Sparty, ktorý bol vyhnaný svojím bratom. Tyndareós sa neskôr stal manželom Lédy a nástupcom na kráľovskom tróne v Sparte.

 Referencie a bibliografia 

 Zdroj 

Kategória:Postavy gréckej mytológie